Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8902

15. Együttes nyilatkozat Svalbardról A Szerződő Felek megállapodnak abban, hogy az EU-tagállamok flottáinak hozzáférése a halászati területekhez a Svalbardot körülvevő 200 mérföld széles vízterület határáig az Unió által meghatározott kvóták kifogása céljából változatlan marad a jelenlegi halászati status quo-val összhangban. A felek továbbá megállapodnak abban, hogy az említett vizeken az élő erőforrásokkal úgy kell gazdálkodni, hogy az EU tagállamainak állandó és fenntartható hozam álljon rendelkezésére, amely tükrözi halászati jogaikat ezeken a vizeken. Ez a gazdálkodás különösképpen nem csorbíthatja az EU tagállamok flottáinak lehetőségét arra, hogy teljes kvótájuk mértékéig fogjanak ki halat, továbbá hogy teljes mértékben tiszteletben kell tartaniuk a szokásos halászati műveletek elvégzését. 2004/60/II. szám B. EGYÜTTES NYILATKOZATOK: JELENLEGI TAGÁLLAMOK / OSZTRÁK KÖZTÁRSASÁG

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes